Martinika pinglovostulo

La Martinika pinglovostulo aŭ Malgrandantila apuso, Chaetura spinicauda, estas eta birdo de la familio de Apusedoj, kiu enhavas ankaŭ la apusojn, apusetojn, salanganojn, ktp.HBW and BirdLife International (2021) Handbook of the Birds of the World and BirdLife International digital checklist of the birds of the world. Version 6. Disponebla ĉe:  Alirita la 7an de Aŭgusto, 2022 Ĝi troviĝas en Dominiko, Gvadelupo, Martiniko, Sankta Lucia, Sankta Vincento, kaj eble ĉe Neviso.

Taksonomio kaj sistematiko
La Stripuga pinglovostulo (C. spinicaudus), Palpuga pinglovostulo (C. egregia), Grizpuga pinglovostulo (C. cinereiventris), kaj la Martinika pinglovostulo iam estis lokitaj en la genro Acanthylis. La Martinika pinglovostulo estas monotipa.

Aspekto
La Malgrandantila apuso estas 10,5 ĝis 11 cm longa kaj pezas averaĝe 12,7 g. Ĝi havas elstaran kapon, mallongan kvadratan voston, kaj flugilojn, kiuj ŝvelas meze kaj iom hokiĝas fine. Ambaŭ seksoj estas similaj. Plenkreskuloj havas nigrabrunajn suprajn partojn kun mallarĝa griza bendo sur la pugo. Iliaj subaj partoj estas brunaj kun pli pala gorĝo. Junuloj havas blankajn pintojn sur kelkaj flugilplumoj.

Distribuado kaj habitato
La Malgrandantila apuso troviĝas sur la insuloj Gvadelupo en la sudaj Deventaj Insuloj kaj Dominiko, Martiniko, Sankta Lucio kaj Sankta Vincento en la Alventaj Insuloj. Ekzistas ankaŭ nedokumentita vidaĵo pli norde sur Neviso. Ĝi ĉefe loĝas en tropikaj ĉiamverdaj arbaroj de malaltaj teroj, sed ankaŭ troviĝas super sekundara arbaro kaj malfermaj areoj, inkluzive de plej sekaj.

Kutimaro
Movoj
La Malgrandantila apuso estas tutjara loĝanto (nemigranta) tra sia tuta teritorio.

Manĝado
Kiel ĉiuj apusoj, la Malgrandantila apuso estas aera insektomanĝanto. Ĝi kutime manĝadas en grupoj de 20 ĝis 40; la grupoj ofte inkluzivas hirundojn. Neniuj detaloj pri ĝia dieto estas konataj.

Reproduktado

La reprodukta sezono de la Malgrandantila apuso ŝajne estas fine de printempo kaj komence de somero. Ĝi faras duontasforman neston ligitan al vertikala surfaco. La ovodemetado estas de tri ovoj. Nenio alia estas konata pri la reprodukta biologio de la specio.

Voĉo
La ĉefa krio de la Malgrandantila apuso estas "altatona pepanta trilo 'prrrrrrr' aŭ 'prrrrrrr-titi' donita je intervaloj."

Statuso
La IUCN taksis la Malgrandantilan apuson kiel Malplej Zorgigan. Ĝi havas limigitan teritorion kaj ĝia populacio estas nekonata sed supozeble stabila. Neniu tuja minaco estis identigita.[ Ĝi estas konsiderata neofta sur Gvadelupo kaj sufiĉe ofta sur la aliaj insuloj.

 Referencoj 

 Swifts de Chantler kaj Driessens, ISBN 1-873403-83-6

Kategorio:Apusedoj
Kategorio:Birdoj de Karibio